Краязнаўцу, аўтару кніг-даследаванняў Мікалаю Дзікевічу нядаўна споўнілася 93. Нягледзячы на ўзрост, ён плённа працуе і рыхтуе да выдання чарговую кнігу. Акрамя таго, піша шмат нататак. Як ён навучыўся чытаць і як палюбіў беларускую мову? Якая кніжка была самай першай і як нараджалася, гучала, жыло беларускае слова ў вясковым асяроддзі, з якога выйшаў і ён сам – чалавек, які шмат напіша аб роднай старонцы на роднай мове? Развагі аб гэтым (і не толькі) самога аўтара будуць цікавыя чытачам і падштурхнуць да ўласных думак, а магчыма, і ўзяцца за пяро...